
МЕТОДИКА

ЗА ОЦЕНЯВАНЕ НА КАНДИДАТИТЕ 

в подбора на персонал по проект:№BG05SFPR001-2.003-0076 -С01 ”Подкрепа за развитие и изява на талантите на учениците от община Сапарева баня” по процедура за подбор на проектни предложения BG05SFPR001-2.003 „Подкрепа за ученици с таланти“, Програма „Образование“ 2021-2027 г., съфинансирана от Европейския съюз
I. ОБЩИ ПОЛОЖЕНИЯ

1. Нормативно основание и цели: Настоящата методика е разработена в съответствие със Закона за местното самоуправление и местната администрация (ЗМСМА), Кодекса на труда (КТ) и специфичните изисквания за изпълнение на дейностите по проект: BG05SFPR001-2.003-0076-С01 ”Подкрепа за развитие и изява на талантите на учениците от община Сапарева баня” процедура за подбор на проектни предложения BG05SFPR001-2.003 „Подкрепа за ученици с таланти“, Програма „Образование“ 2021-2027 г., съфинансирана от Европейския съюз. Тя има за цел да осигури спазването на принципите на публичност, прозрачност, равен достъп и обективност при избора на персонал.
2. Предмет на методиката: Методиката регламентира етапите на процедурата, детайлните критерии, показателите за точково оценяване и начина на класиране на кандидатите за заемане на позициите към Община Сапарева баня:
2.1. „Педагогически специалист“ (в 4 направления: STEM – Природни науки; STEM – Математика; STEM – Информационни технологии; Английски език )
2.2. Експерт „Образователни дейности“ (в 10 направления: Народна музика;Народни танци;  Дърворезба; Рисуване;Декупаж и изработка на сувенири от различни материали;Футбол; Биатлон ;Плуване; „Електроника и роботика“; „История и цивилизации, философия и култура – познание, творчество и критическо мислене“)
3. Оценяващ орган: Процедурата по оценяване и класиране се извършва изцяло от Комисия за подбор, определена и назначена със Заповед на Кмета на Община Сапарева баня. Членовете на комисията носят лична отговорност за безпристрастното разглеждане на документите и спазването на конфиденциалност по отношение на личните данни на кандидатите.
4. Двуетапен модел на подбора: Процедурата се провежда по метода на документния подбор и включва следните задължителни стъпки:
4.1. Първи етап – Допустимост: Проверка на кандидатските досиета за наличие на всички изискуеми в обявата документи и съответствие с минималните критерии за заемане на длъжността. Кандидати, които не отговарят на условията или са представили непълен комплект документи, се класифицират като „НЕДОПУСНАТИ“ и отпадат от по-нататъшно участие.
4.2. Втори етап – Точково оценяване: Присъждане на точки по утвърдените показатели на допуснатите кандидати, въз основа на представените писмени доказателства за професионален опит, допълнителни квалификации и специфични предимства.
5. Решение относно провеждането на събеседване: Съгласно обявата за подбор, етапът „Събеседване“ се насрочва и провежда само „при необходимост“.

5.1. Процедурен ред: След приключване на първи етап (Допустимост) и втори етап (Точково оценяване по документи), Комисията има право да вземе окончателно решение да не провежда събеседване. 

5.2. Мотиви за решението: Това решение се вписва в заключителния Протокол на Комисията при наличието на следните обективни обстоятелства:

Когато представените в кандидатските досиета писмени доказателства, дипломи, автобиографии и референции са изчерпателни, съдържателни и напълно безапелационни за установяване на съответствието с изискванията за заемане на длъжността.

Когато събраната информация от документите позволява изцяло обективно, прозрачно и мотивирано класиране на кандидатите по обявените критерии, без да е налице фактическа необходимост от допълнително устно събеседване.

В тези случаи крайното класиране се формира единствено въз основа на точките от етапа на оценка по документи.

6. Максимален резултат: Максималният възможен общ резултат, който кандидат може да получи от точковото оценяване по документи, е 40 точки, формиран като сбор от четирите основни критерия за всяка позиция.
ІІ. КРИТЕРИИ ЗА ОЦЕНКА НА ПОЗИЦИЯ „ПЕДАГОГИЧЕСКИ СПЕЦИАЛИСТ“

Важи за направленията:  STEM – Природни науки; STEM – Математика; STEM – Информационни технологии; Английски език
КРИТЕРИЙ 1: Професионален опит в преподаването по съответното направление (Максимум: 10 точки)
0 точки – Няма доказан професионален опит в преподаването по направлението.

5 точки – Доказан професионален опит в преподаването до 3 години.

10 точки – Доказан професионален опит в преподаването над 3 години.

КРИТЕРИЙ 2: Предимство – Опит в подготовката на ученици за олимпиади и състезания (Максимум: 10 точки)

0 точки – Няма посочен и доказан опит в подготовката на ученици.

5 точки – Доказано участие на подготвени от кандидата ученици в общински и/или областни кръгове.

10 точки – Доказани призови места (І-ІІІ място) на областни кръгове или участие в национални/международни кръгове и състезания.

КРИТЕРИЙ 3: Предимство – Работа по проекти, финансирани от Европейския социален фонд (ЕСФ) (Максимум: 10 точки)

0 точки – Липсва опит в изпълнението на проекти с европейско финансиране.

5 точки – Доказано участие като изпълнител/педагогически специалист в 1 проект по ЕСФ.

10 точки – Участие в повече от 1 проект по ЕСФ или заемане на координираща/лидерска роля в проектни дейности.

КРИТЕРИЙ 4: Предимство – Умения за работа в мултикултурна среда (Максимум: 10 точки)

0 точки – Няма придобити квалификации или описан опит в такава среда.

5 точки – Практически опит при работа с деца от различни етнически или мултикултурни общности, отразен в автобиографията.

10 точки – Практически опит при работа с деца от различни етнически или мултикултурни общности, отразен в автобиографията и Придобита допълнителна квалификация (ПКС, курсове, сертификати) или над 3 години доказан стаж в мултикултурна среда.

ІІІ. КРИТЕРИИ ЗА ОЦЕНКА НА ПОЗИЦИЯ ЕКСПЕРТ „ОБРАЗОВАТЕЛНИ ДЕЙНОСТИ“

Важи за направленията: Народна музика; Народни танци; Дърворезба; Рисуване; Декупаж и изработка на сувенири от различни материали;Футбол; Биатлон; Плуване;„Електроника и роботика“;„История и цивилизации, философия и култура – познание, творчество и критическо мислене

КРИТЕРИЙ 1: Професионален опит в съответната област (IT или Екология) (Максимум: 10 точки)

0 точки – Няма доказан професионален опит в конкретната приложна сфера.

5 точки – Доказан опит в съответната практическа област до 2 години.

10 точки – Доказан опит в съответната практическа област над 2 години.

КРИТЕРИЙ 2: Опит в организирането, координирането или изпълнението на образователни, социални или младежки дейности (Максимум: 10 точки)

0 точки – Няма сходен организационен опит.

5 точки – Опит в организиране на краткосрочни инициативи или сходен опит до 1 година.

10 точки – Доказан системен опит (над 1 година) в администрирането и координирането на образователни програми или младежки дейности.

КРИТЕРИЙ 3: Компютърна грамотност и дигитални умения (MS Office, ел. документи и поща) (Максимум: 10 точки)

0 точки – Базови умения (ползване само на текстообработка на начално ниво).

5 точки – Добро владеене на работния пакет (Word, Excel) за нуждите на проектното отчитане, декларирано в автобиографията.

10 точки – Сертификат за ИКТ умения или доказан професионален опит в управлението на софтуерни платформи, електронни бази данни и дигитални регистри.

КРИТЕРИЙ 4: Предимство – Участие в проекти с европейско финансиране (Максимум: 10 точки)

0 точки – Няма предишен опит в проекти с европейско финансиране.

5 точки – Участие в изпълнението на 1 проект, финансиран от ЕС.

10 точки – Участие в 2 или повече проекта (или доказано познаване на специфичните правила за отчитане на европейски средства).

ІV. КЛАСИРАНЕ НА КАНДИДАТИТЕ И РАЗПРЕДЕЛЕНИЕ НА ХОРАРИУМА

Формиране на оценката: Комисията за подбор разглежда съвместно документите на всеки кандидат. След обсъждане, членовете на комисията постигат консенсус и попълват един общ Индивидуален оценъчен лист за съответния участник, който се подписва от всички членове на комисията. Крайният резултат на кандидата е общият брой точки, вписан в този съвместен оценъчен лист (максимум 40 точки).

Подреждане в низходящ ред: Кандидатите се класират в общ списък (Регистър на одобрените кандидати) в низходящ ред – от кандидата с най-висок брой точки към кандидата с най-нисък брой точки, разделени по съответните четири направления за педагогически специалисти и две направления за експерти.

Специфика при избора и запълване на часовете (Хорариум): 

Въз основа на заложените в проекта групи и общ хорариум часове, Община Павликени предлага сключване на договори на класираните кандидати последователно, стартирайки от най-високо класирания кандидат в съответното направление. 

Броят на наетите лица във всяко направление не е предварително ограничен и се определя динамично до запълване на общия часови лимит (хорариум), заложен по проекта. 

Часовете се разпределят в съответствие със свободния капацитет и възможност за поемане на определен брой часове (хорариум), съобразени с неговата основна заетост. 

В случай че първият класиран кандидат не може да поеме целия хорариум или всички сформирани групи, оставащите свободен брой часове се предлагат на следващите по ред класирани кандидати в списъка, до пълното обезпечаване на проектните дейности.

Резервен състав: Всички успешно преминали подбора и класирани кандидати, за които на този етап не е останал свободен хорариум от часове, остават в списъка като резервен състав. Те могат да бъдат поканени за сключване на договор при последващо разкриване на нови групи, отказ на вече нает специалист или необходимост от заместване по проекта.

Приложения:

1. Индивидуален оценъчен лист – Приложение 1;

2. Формуляр за общите оценки на кандидатите – Приложение 2. 

